open-index/open-wikipedia-markdown huggingface dataset:
เราะฟะห์ (ประเทศอียิปต์)

**เราะฟะห์** (, ) เป็นนครในเขตผู้ว่าการไซนายเหนือและชายแดนตะวันออกของอียิปต์ที่ติดกับฉนวนกาซา

เราะฟะห์เป็นที่ตั้งของด่านชายแดนเราะฟะห์ ด่านแห่งเดียวระหว่างอียิปต์กับฉนวนกาซา รัฐบาลอียิปต์ประกาศใน ค.ศ. 2015 ว่าจะทำลายทั้งเมืองและสร้างชุมชนใหม่สำหรับผู้อยู่อาศัย เพื่อขยายแนวกันชนด้านความปลอดภัยระหว่างอียิปต์กับฉนวนกาซา มีรายงานทหารอียิปต์เริ่มรื้อทำลายเราะฟะห์ส่วนหนึ่งในช่วงปลาย ค.ศ. 2014

## ประวัติ

เมื่ออิสราเอลถอนทัพออกจากไซนายใน ค.ศ. 1982 เมืองเราะฟะห์ถูกแบ่งออกเป็นส่วนอียิปต์และกาซา ทำให้ครอบครัวถูกแบ่งแยกด้วยรั้วลวดหนาม ใจกลางเมืองถูกทั้งอิสราเอล และอียิปต์ทำลายเพื่อสร้างเขตกันชนขนาดใหญ่

ในช่วงการประท้วงใน ค.ศ. 2011 ผู้ประท้วงต่อต้านรัฐบาลเข้าโจมตีและสังหารเจ้าหน้าที่ตำรวจในเมือง 3 นาย

ในเดือนตุลาคม ค.ศ. 2014 รัฐบาลอียิปต์ประกาศแผนย้ายประชากรและทำลายนครทั้งหมดเพื่อขยายเขตกันชนระหว่างอียิปต์กับกาซา ในช่วงระหว่างเดือนกรกฎาคม ค.ศ. 2013 ถึงสิงหาคม ค.ศ. 2015 ทางการอัยิปต์ได้ทำลายอาคารที่พักอาศัย อาคารพาณิชย์ อาคารบริหาร และชุมชนตามแนวชายแดนอย่างน้อย 3,255 แห่ง ทำให้ผู้คนพันกว่าคนถูกบังคับให้ออกไป

ในเดือนมิถุนายน ค.ศ. 2015 อียิปต์ขุดคูที่ด่านชายแดนเราะฟะห์สำเร็จ โดยมีความกว้าง 20 เมตรและลึก 10 เมตร ตั้งอยู่ห่างจากชายแดนกาซานอกนครกาซา 2 กิโลเมตรและเป็นส่วนหนึ่งของการขยายเขตกันชน มีการวางแผนการขยายคูริมหอสังเกตการณ์

ในช่วงกลาง ค.ศ. 2018 ทหารอียอปต์ทำลายอาคารในนครเราะฟะห์อย่างน้อย 6,850 แห่ง และในช่วงสิงหาคม ค.ศ. 2016 ถึงสิงหาคม ค.ศ. 2019 ทหารอียิปต์ทำลายและปิดที่ดินเพาะปลูก 3,500 เฮกตาร์ ทำให้มีจำนวนอาคารที่ทางอียิปต์ทำลายถึง 7,460 แห่ง

## ภูมิอากาศ
การแบ่งเขตภูมิอากาศแบบเคิพเพินจัดให้เราะฟะห์มีสภาพกึ่งแห้งแล้งแบบร้อน (BSh)

## อ้างอิง
เวลาคีร์กีซสถาน

**เวลาคีร์กีซสถาน** `(KGT)` เป็นเขตเวลาของประเทศคีร์กีซสถาน โดยเร็วกว่าเวลาสากลเชิงพิกัด 6:00 ชั่วโมง (UTC+06:00) และไม่สังเกตเวลาออมแสง

## ประวัติ
เขตเวลาในอดีตของคีร์กีซสถาน (ทั้งในฐานะประเทศเอกราชและส่วนหนึ่งของสหภาพโซเวียต)

## อ้างอิง
อนุสรณ์สถานและพิพิธภัณฑ์แห่งชาติ 11 กันยายน

**อนุสรณ์สถานและพิพิธภัณฑ์แห่งชาติ 11 กันยายน** () หรือ **อนุสรณ์สถานและพิพิธภัณฑ์ 9/11** เป็นอนุสรณ์สถานและพิพิธภัณฑ์ที่ตั้งอยู่ภายในบริเวณอาคารเวิลด์เทรดเซ็นเตอร์ในนครนิวยอร์ก สร้างขึ้นเพื่อรำลึกถึงเหตุวินาศกรรม 11 กันยายน พ.ศ. 2544 ที่คร่าชีวิตผู้คนไป 2,977 คน และเหตุระเบิดเวิลด์อาคารเทรดเซ็นเตอร์ในปี พ.ศ. 2536 ซึ่งทำให้มีผู้เสียชีวิต 6 คน อนุสรณ์สถานตั้งอยู่ที่บริเวณเวิลด์เทรดเซ็นเตอร์ ซึ่งเป็นที่ตั้งเดิมของตึกแฝด (Twin Towers) ที่ถูกทำลายในระหว่างเหตุการณ์ 11 กันยายน อนุสรณ์สถานแห่งนี้ดำเนินงานโดยองค์กรไม่แสวงหาผลกำไร มีภารกิจในการระดมทุนเพื่อสนับสนุนการบริหารจัดการทั้งอนุสรณ์สถานและพิพิธภัณฑ์ภายในบริเวณเวิลด์เทรดเซ็นเตอร์

มีการวางแผนสร้างอนุสรณ์สถานเพื่อรำลึกถึงผู้สูญเสียและเจ้าหน้าที่ผู้กล้าหาญที่เข้าร่วมปฏิบัติการกู้ภัยและค้นหาผู้สูญหาย โดยเริ่มดำเนินการทันทีหลังจากเหตุการณ์โจมตีและการพังทลายของอาคารเวิลด์เทรดเซ็นเตอร์ ผู้ชนะการประกวดการออกแบบอนุสรณ์สถานคือ ไมเคิล แอรัด (Michael Arad) สถาปนิกชาวอเมริกันเชื้อสายอิสราเอล จากบริษัท ฮันเดล อาคิเท็กส์ จำกัด ซึ่งเป็นบริษัทที่ตั้งอยู่ในนครนิวยอร์กและซานฟรานซิสโก แอรัดร่วมมือกับบริษัทออกแบบภูมิสถาปัตยกรรม พีดับเบิลยูพี แลนด์สเคป อาคิเท็กเจอร์ (PWP Landscape Architecture) ของปีเตอร์ วอล์กเกอร์ (Peter Walker) ในการออกแบบอนุสรณ์สถานฯ โดยออกแบบเป็นสวนป่าประกอบไปด้วยต้นโอ๊กขาว และสระน้ำสะท้อนแสงทรงสี่เหลี่ยมจัตุรัสสองแห่งอยู่ตรงกลาง ซึ่งตั้งอยู่บนฐานรากเดิมของอาคารแฝดเวิลด์เทรดเซ็นเตอร์

ในเดือนสิงหาคม พ.ศ. 2549 มูลนิธิอนุสรณ์สถานเวิลด์เทรดเซ็นเตอร์และการท่าเรือนิวยอร์กและนิวเจอร์ซีย์ ได้เริ่มงานก่อสร้างอย่างหนักสำหรับอนุสรณ์สถานและพิพิธภัณฑ์ การออกแบบมีความสอดคล้องกับแผนแม่บทเดิมบางส่วน โดยยึดแนวคิดของแดเนียล ลิบส์กินด์ (Daniel Libeskind) ที่ออกแบบให้อนุสรณ์สถานอยู่ต่ำกว่าระดับถนน 30 ฟุต (9.1 เมตร) ซึ่งตื้นกว่าแผนเดิมที่ต้องการ 70 ฟุต (ประมาณ 21 เมตร) ทั้งยังเป็นโครงการเดียวในการประกวดรอบสุดท้ายที่ไม่ได้ออกแบบให้เงาของอาคารทับรอยฐานของอาคารแฝดเดิม มูลนิธิอนุสรณ์สถานเวิลด์เทรดเซ็นเตอร์ได้เปลี่ยนชื่อเป็นอนุสรณ์สถานและพิพิธภัณฑ์แห่งชาติ 11 กันยายนในปี พ.ศ. 2550

พิธีเปิดอนุสรณ์สถานจัดขึ้นในวันรำลึกครบรอบ 10 ปีของการโจมตีเมื่อวันที่ 11 กันยายน พ.ศ. 2554 และเปิดให้ประชาชนทั่วไปเข้าชมในวันรุ่งขึ้น ส่วนพิพิธภัณฑ์นั้นได้รับการเปิดตัวอย่างเป็นทางการในวันที่ 15 พฤษภาคม พ.ศ. 2557 โดยมีไมเคิล บลูมเบอร์ก นายกเทศมนตรีนครนิวยอร์ก และประธานาธิบดีบารัก โอบามา กล่าวคำปราศรัยในพิธี พิพิธภัณฑ์เปิดให้สาธารณชนเข้าชมหลังจากนั้น 6 วัน

## อ้างอิง

หมวดหมู่:เวิลด์เทรดเซ็นเตอร์
กิชิวาจินเด็ง

***กิชิวาจินเด็ง*** () หรือ **เว่ย์จื้อวัวเหรินจฺว้าน** () เป็นข้อเขียนในบันทึกประวัติศาสตร์จีน*[[สามก๊กจี่]]* (*ซานกั๋วจื้อ*หรือ*จดหมายเหตุสามก๊ก*) เล่มที่ 30 ที่ว่าด้วยเรื่องชาววะ ซึ่งภายหลังรู้จักในฐานะชาวญี่ปุ่น โดยบรรยายถึงจารีต ภูมิศาสตร์ และแง่มุมอื่น ๆ เกี่ยวกับดินแดนวะ ผู้คนและผู้อาศัยในหมู่เกาะญี่ปุ่นในเวลานั้น *สามก๊กจี่*เขียนโดยตันซิ่วในยุคราชวงศ์จิ้นตะวันตกช่วงปลายศตวรรษที่ 3 (ระหว่างปี ค.ศ. 280 ที่เป็นปีที่ง่อก๊กล่มสลาย ถึงปี ค.ศ. 297 ซึ่งเป็นปีเสียชีวิตของตันซิ่ว)

## ภาพรวม
ไม่มีศาสตร์นิพนธ์ที่แยกเป็นอิสระที่เรียกว่า "กิชิวาจินเด็ง" ใน*[[สามก๊กจี่]]* และคำอธิบายเกี่ยวกับกับชาวยามาโตะเป็นส่วนหนึ่งของภาควุยก๊ก (魏書 *เว่ย์ชู*) เล่มที่ 30 "ศาสตร์นิพนธ์เกี่ยวกับชาวออหวน (อูหฺวาน), เซียนเปย์ และตงอี๋" ชื่อ "กิชิวาจินเด็ง" นั้นมาจากสำนักพิมพ์อิวานามิ บุงโกะของญี่ปุ่นที่ตีพิมพ์ข้อเขียนนี้ในชื่อว่า ***กิชิวาจินเด็ง*** ในปี ค.ศ. 1951 ดังนั้นบางคนจึงเห็นว่าชื่อนี้ไม่สัมพันธ์กับเนื้อหาของข้อเขียน เพราะข้อเขียนไม่เพียงกล่าวถึงชาววะ แต่ยังกล่าวถึงชาวตงอี๋ ("อนารยชนทางตะวันออก") ทั้งหมด โยชิฮิโระ วาตานาเบะนักวิจัยเรื่องสามก๊กกล่าวว่าบันทึกเกี่ยวกับคาบสมุทรเกาหลีและญี่ปุ่นไม่ได้อิงจากประสบการณ์โดยตรงของตันซิ่ว แต่เขียนขึ้นจากข่าวลือและรายงานจากผู้คนที่เดินทางไปคาบสมุทรเกาหลีและญี่ปุ่น ความถูกต้องของข้อมูลจึงเป็นที่น่าสงสัย โยชิฮิโระยังแนะนำเพิ่มเติมว่า "ควรตรวจสอบโลกทัศน์และสถานการณ์ทางการเมืองของตันซิ่ว ไม่เพียงแต่โดยการอ่าน*สามก๊กจี่* และอรรถาธิบายอย่างครบถ้วนเท่านั้น แต่ยังรวมถึงการทำความคุ้นเคยกับคัมภีร์ในลัทธิขงจื๊อที่สร้างโลกทัศน์เพื่อทำความเข้าใจด้วย"

*กิชิวาจินเด็ง* ถือเป็นครั้งแรกที่มีการเขียนบทความเกี่ยวกับหมู่เกาะญี่ปุ่นในบันทึกประวัติศาสตร์จีนอย่างเป็นทางการ ศาสตร์นิพนธ์เกี่ยวกับชาวตงอี๋ใน*[[โฮ่วฮั่นชู]]* มีลำดับเหตุการณ์ที่เกิดขึ้นก่อนหน้าที่บันทึกใน*กิชิวาจินเด็ง* แต่*กิชิวาจินเด็ง* เขียนขึ้นก่อน

## อ้างอิง

## บรรณานุกรม

* 
*
* 
* 
* 
* 
* 
* 
* 
* 
* 
* 

## แหล่งข้อมูลอื่น
* Yayoi Museum

หมวดหมู่:ยุคสามก๊ก
หมวดหมู่:ตำราประวัติศาสตร์จีนยี่สิบสี่ชุด
หมวดหมู่:หนังสือประวัติศาสตร์เกี่ยวกับประเทศญี่ปุ่น
ตำบลออบแนมอ

**ออบแนมอ** () เป็นตำบลในอำเภอกลาง เทศมณฑลรูดอน จังหวัดโฮร์โมซกอน ประเทศอิหร่าน โดยมีหมู่บ้านแฆรอจีเป็นเมืองหลัก

จากสำมะโนแห่งชาติ ค.ศ. 2006 ตำบลนี้มีประชากร 17,855 คนใน 3,747 ครัวเรือน จากนั้นในสำมะโน ค.ศ. 2011 มีประชากรเพอ่มขึ้นเป็น 20,662 คนใน 5,153 ครัวเรือน และสำมะโน ค.ศ. 2016 ตำบลนี้มีประชากร 22,271 คนใน 6,303 ครัวเรือน หมู่บ้านที่มีประชากรมากที่สุดในบรรดา 42 หมู่บ้านคือแฆรอจีที่มีประชากร 4,712 คน

## อ้างอิง
บรขำ

**บรขำ** () เป็นตำบล (ฆุม) ในอำเภอโอยาดาวทางตะวันออกเฉียงเหนือของประเทศกัมพูชา โดยแบ่งออกเป็น 6 หมู่บ้านและมีประชากร 1,392 คน ในการเลือกตั้งกรมปรึกษาฆุมสังกัดเมื่อ ค.ศ. 2007 ที่นั่งสามที่ตกเป็นของพรรคประชาชนกัมพูชา หนึ่งที่นั่งตกเป็นของพรรคสม รังสี และหนึ่งที่นั่งตกเป็นของพรรคฟุนซินเปก ณ เดือนมกราคม 2006 อัตราการจำหน่ายที่ดินในบรขำอยู่ในระดับสูง

## อ้างอิง
โจโจ ชิวา

**โจเอล โจอานี "โจโจ" ชิวา** (  ; เกิด 19 พฤษภาคม 2003) เป็นนักร้อง นักเต้น นักแสดง และบุคคลในสื่อชาวอเมริกัน ตั้งแต่ปี 2015 ถึง 2016 เธอปรากฏตัวในฐานะนักเต้นในรายการเรียลลิตี้โชว์ทางโทรทัศน์ *แดนซ์มัม* ทั้งสองฤดูกาลร่วมกับ เจสซาลินน์ ชิวา แม่ของเธอ ในปี 2017 ชิวาเซ็นสัญญากับนิคคาโลเดียน และแสดงในรายการและภาพยนตร์ต่าง ๆ ของช่อง ภายใต้ นิคคาโลเดียน เธอได้เปิดตัวเพลงสำหรับเด็กหลายเพลงและภาพยนตร์สารคดีของเธอเอง *เดอะเจทีม* ในปี 2021 มิวสิกวิดีโอเพลง " บูมเมอแรง " ของเธอมีผู้เข้าชมมากกว่า 1 พันล้านครั้ง เธอถูกรวมอยู่ในรายชื่อ 100 บุคคลที่ทรงอิทธิพลที่สุดในโลก ประจำปี *[[ไทม์]]* ในปี 2020

ในปี 2024 ชิวา เริ่มต้นอาชีพหลังนิคคาโลเดียนด้วยการเปิดตัวซิงเกิล "คาร์มา" และมิวสิกวิดีโอประกอบ

## อ้างอิง

## แหล่งข้อมูลอื่น
*
โค่วจุ่น

**โค่วจุ่น** (,  961 – 24 ตุลาคม 1023) เป็นขุนนางที่ได้รับการยกย่องอย่างมากในสมัยราชวงศ์ซ่งเหนือ เขาดำรงตำแหน่งอัครมหาเสนาบดี ระหว่างรัชสมัยของจักรพรรดิซ่งเจินจง ระหว่างปี 1004 ถึง 1006

## ประวัติ
โค่วจุ่นสอบขุนนางได้เป็นจิ้นซื่อเมื่อปี 979 โค่วจุ่นเป็นขุนนางผู้มีวาทศิลป์ที่ดี มีชื่อเสียงในการวิพากษ์วิจารณ์ตามที่เห็น ครั้งหนึ่ง จักรพรรดิซ่งไท่จงขัดเคืองพระทัยและตัดสินพระทัยลุกออกจากที่ประชุมขุนนาง แต่โค่วจุ่นได้รีบคว้าชายพระภูษาของพระองค์ไว้และโน้มน้าวให้พระองค์กลับมานั่งลงเพื่อฟังต่อจนจบ จักรพรรดิซ่งไท่จงกล่าวว่า "การมีโค่วจุ่นเหมือนจักรพรรดิถังไท่จงมีเว่ยเจิง"

ในปี 1004 กองทัพเหลียวจากทางเหนือได้เริ่มการรุกรานครั้งใหญ่ในรัชสมัยจักรพรรดิซ่งเจินจง กองทัพเหลียวสามารถรุกคืบเข้าใกล้เมืองหลวงของราชวงศ์ซ่งอย่างน่าประหลาดใจ เมื่อเหล่าขุนนางหลายคนรวมถึงหวัง ชินรั่ว เสนอว่าจักรพรรดิเจินจงควรละทิ้งเมืองหลวงและตั้งเมืองหลวงใหม่ทางตอนใต้ของจีน โค่วจุ่นเสนอว่าองค์จักรพรรดิควรเสด็จออกศึกด้วยพระองค์เอง เพื่อเป็นการกระตุ้นขวัญกำลังใจทหารแนวหน้า จักรพรรดิเจินจงรับฟังคำเสนอแนะของโค่วจุ่น นำไปสู่การที่กองทัพซ่งสามารถต่อต้านการรุกรานของเหลียวได้สำเร็จ จบลงด้วยสนธิสัญญาชานยฺเหวียน

หวัง ชินรั่ว ขุนนางอีกคนหนึ่งของราชวงศ์ซ่ง รู้สึกอิจฉาโค่วจุ่นอย่างมาก จึงทูลยุยงจักรพรรดิเจินจงให้ไม่ไว้วางพระทัยโค่วจุ่น ในไม่ช้า โค่วจุ่น ก็ถูกปลดออกจากตำแหน่ง

## อ้างอิง

*
*

หมวดหมู่:บุคคลที่เสียชีวิตในปี พ.ศ. 1566
หมวดหมู่:ขุนนางจีน
หมวดหมู่:บุคคลในยุคราชวงศ์ซ่ง
หมวดหมู่:บุคคลในยุคราชวงศ์ซ่งเหนือ
หมวดหมู่:อัครมหาเสนาบดีราชวงศ์ซ่ง
หมวดหมู่:บุคคลที่เกิดในปี พ.ศ. 1504
ย้อนวัยใส 15

***ย้อนวัยใส 15*** () เป็นละครโทรทัศน์ของประเทศบราซิล สร้างโดย Bruna Vieira และแสดงนำโดย ไมซา ซิลวา, Camila Queiroz, Caio Cabral, Klara Castanho, นิลา, Amanda Azevedo, ฌูเวา กิลแยร์มี และ Antônio Carrara วางจำหน่ายทั่วโลกเมื่อวันที่ 25 กุมภาพันธ์ พ.ศ. 2565 โดยเน็ตฟลิกซ์

## นักแสดง

* ไมซา ซิลวา และ Camila Queiroz รับบท อนิต้า รอชา (Anita Rocha)
* Antônio Carrara และ Gabriel Stauffer รับบท ฌอแอล (Joel)
* Klara Castanho และ Yana Sardenberg รับบท Carol Rocha
* ฌูเวา กิลแยร์มี และ Bruno Montaleone รับบท Fabrício Azevedo
* Amanda Azevedo และ Mariana Rios รับบท Luiza Rocha
* นิลา และ Alice Marcone รับบท César/Camila Azevedo
* Caio Cabral และ Breno Ferreira รับบท เอ็งรีกี (Henrique)
* Gabriel Wiedemann และ Fabrício Licursi รับบท เอดูวาร์ดู (Eduardo)
* Lucca Picon และ Rafael Coimbra รับบท Douglas Dourado
* Dora Freind และ Helena Miguel รับบท บรูนา (Bruna)
* Lucas Deluti รับบท Fagulha
* Livia La Gatto รับบท Treinadora Lúcia
* ลาริสซา มาโนเอลา และ Juliana Paiva รับบท ฟิลิปา (Filipa)

## อ้างอิง

## แหล่งข้อมูลอื่น

* 
* 
* 
* 
* 

หมวดหมู่:ผลงานต้นฉบับของเน็ตฟลิกซ์
หมวดหมู่:ผลงานต้นฉบับภาษาโปรตุเกสของเน็ตฟลิกซ์
หมวดหมู่:ภาพยนตร์ชุดทางโทรทัศน์บราซิล
ควอลคอมม์ สแนปดรากอน

**สแนปดรากอน** () เป็นชุดชิปเซ็ตสำหรับโทรศัพท์เคลื่อนที่ที่ออกแบบและจัดจำหน่ายโดยควอลคอมม์ หน่วยประมวลผลกลาง (CPU) ของสแนปดรากอนใช้สถาปัตยกรรมอาร์ม ด้วยเหตุนี้ควอลคอมม์จึงมักเรียกสแนปดรากอนว่าเป็น "ชิปประมวลผลสำหรับมือถือ" สแนปดรากอนนิยมใช้ในระบบปฏิบัติการแอนดรอยด์, วินโดวส์โฟน และเน็ตบุ๊ก นอกเหนือจากโปรเซสเซอร์แล้ว กลุ่มผลิตภัณฑ์สแนปดรากอนยังรวมถึงโมเด็ม ชิป ไวไฟและผลิตภัณฑ์ชาร์จมือถือ

ชิปเซ็ตสแนปดรากอน QSD8250 เปิดตัวสู่ตลาดในเดือนธันวาคม 2007 เป็นครั้งแรกที่ใช้ชิปประมวลผลความเร็ว 1 GHz สำหรับโทรศัพท์มือถือ ควอลคอมม์ได้เปิดตัวสถาปัตยกรรมไมโคร "Krait" ครั้งแรกในปี 2011 ใน Snapdragon SoC รุ่นที่สอง สถาปัตยกรรมไมโครนี้เป็นหัวใจสำคัญที่ทำให้ซีพียูของควอลคอมม์ปรับความเร็วการทำงานได้ตามต้องการ ในงาน Consumer Electronics Show ปี 2013 ควอลคอมม์ได้เปิดตัวซีรีส์ Snapdragon 800 ตัวแรก และเปลี่ยนชื่อรุ่นก่อนหน้าเป็นซีรีส์ 200, 400 และ 600 ตั้งแต่นั้นมาก็มีการเปิดตัวชิปเซ็ตรุ่นใหม่หลายรุ่น เช่น Snapdragon 805, 810, 615 และ 410 ควอลคอมม์เปลี่ยนชื่อผลิตภัณฑ์โมเด็มใหม่ภายใต้ชื่อสแนปดรากอนในเดือนกุมภาพันธ์ 2015 ในปี 2018 เอซุส, เอชพี และ เลอโนโว ได้เริ่มจำหน่ายแล็ปท็อปที่ใช้ชิปประมวลผลสแนปดรากอนจากควอลคอมม์ ที่ทำงานบนระบบปฏิบัติการวินโดวส์ 10 ภายใต้ชื่อ "Always Connected PCs" ถือเป็นการเข้าสู่ตลาดพีซีของควอลคอมม์และสถาปัตยกรรมอาร์ม

## อ้างอิง

## แหล่งข้อมูลอื่น

* 

หมวดหมู่:ควอลคอมม์
หมวดหมู่:ไมโครโพรเซสเซอร์ฝังตัว
มัลดิวาส์

***มัลดิวาส์*** () เป็นละครโทรทัศน์ของประเทศบราซิล สร้างโดย นาตาเลีย ไคลน์ และแสดงนำโดย บรูนา มาร์เกซีน, มานู กาวาสซี, Carol Castro, Sheron Menezzes, ไคลน์ และ Vanessa Gerbelli วางจำหน่ายทั่วโลกเมื่อวันที่ 15 มิถุนายน พ.ศ. 2565 โดยเน็ตฟลิกซ์

## นักแสดง

* บรูนา มาร์เกซีน รับบท ลิซ ลูบาตู (Liz Lobato)
* มานู กาวาสซี รับบท Milene Sampaio
* Carol Castro รับบท Katiuscia "Kat" Miller
* Sheron Menezzes รับบท Rayssa Flores
* นาตาเลีย ไคลน์ รับบท Verônica "Mortícia" Vargas
* Vanessa Gerbelli รับบท Leia Lobato / "Patrícia Duque"
* Klebber Toledo รับบท Victor Hugo
* กิลแยร์มี วินเตอร์ รับบท กุสตาวู (Gustavo)
* Enzo Romani รับบท Detetive Denilson
* ซามูแวล แมลู รับบท Cauã
* Ângela Vieira รับบท Joana Lobato
* Alejandro Claveaux รับบท Capitão Rafael
* ริกกี ตาวารึช รับบท มีแกล (Miguel)
* Narjara Turetta รับบท โกลเรีย (Glória)
* Marcelo Várzea รับบท Detetive Habacuque
* เฟลีปี รีเบย์รู รับบท Cauê

## อ้างอิง

## แหล่งข้อมูลอื่น

* 
* 
* 
* 
* 

หมวดหมู่:ผลงานต้นฉบับของเน็ตฟลิกซ์
หมวดหมู่:ผลงานต้นฉบับภาษาโปรตุเกสของเน็ตฟลิกซ์
หมวดหมู่:ภาพยนตร์ชุดทางโทรทัศน์บราซิล
สิ่ง

**สิ่ง** () คือของที่ดำรงอยู่ในฐานะตัวมันเอง ไม่จำเป็นต้องมีอยู่จริงทางวัตถุ โดยเฉพาะอย่างยิ่ง นามธรรม และ นิติสมมุติ มักถือเป็นสิ่ง โดยทั่วไป ยังไม่มีข้อสันนิษฐานว่าสิ่งนั้น มีชีวิต หรือ มีอยู่

คำนี้มีขอบเขตกว้างขวาง และอาจหมายถึงสัตว์, ลักษณะทางธรรมชาติ เช่น ภูเขา, วัตถุที่ไม่มีชีวิต เช่น โต๊ะ เลขหรือชุดเป็นสัญลักษณ์ที่เขียนบนกระดาษ, สิ่งประดิษฐ์ของมนุษย์ เช่น กฎหมาย บริษัท และสาขาวิชาการ, หรือ สิ่งเหนือธรรมชาติ เช่น เทวดา และ วิญญาณ

รูปแบบคำคุณศัพท์ของ Entity คือ *entitative*

## นิรุกติศาสตร์
คำว่า *Entity* มาจากภาษาละติน *entitas* ซึ่ง *ens* จากภาษาละตินแปลว่า "เป็น" หรือ "มีอยู่" (เปรียบเทียบ *[[สารัตถะ|แก่นแท้]]* ของภาษาอังกฤษ) *Entity* จึงอาจหมายถึง "สิ่งที่มีอยู่" อย่างแท้จริง

## ในเชิงปรัชญา

ภววิทยา (Ontology) คือการศึกษาแนวคิดเรื่องการดำรงอยู่ และการรับรู้ในสิ่ง คำว่า Ontic และ Entity มาจากคำนามในภาษากรีกและภาษาละตินโบราณตามลำดับ ซึ่งแปลว่า "ความเป็นอยู่"

## ในทางกฎหมายและการเมือง

ในทางกฎหมาย นิติบุคคลคือสิ่งที่สามารถได้รับสิทธิและข้อผูกพันได้ตามกฎหมายเหมือนบุคคลธรรมดา (เช่น องค์กรธุรกิจหรือนิติบุคคล)

ใน ทางการเมือง *Entity* ถูกใช้เป็นคำสำหรับการแบ่งดินแดนของบางประเทศ (เช่น เขตการปกครองของประเทศบอสเนียและเฮอร์เซโกวีนา)

## ในทางการแพทย์
ในทางการแพทย์ ลักษณะจําเพาะของโรค (Disease entity) คืออาการเจ็บป่วยที่เกิดจากสาเหตุที่แน่ชัดโดยเฉพาะหรือจากกระบวนการทางพยาธิวิทยาเฉพาะ แม้ว่าเอนทิตีของโรคไม่ได้ถูกกำหนดตามกลุ่มอาการ แต่อาจมีหรืออาจจะไม่ปรากฏในกลุ่มอาการเฉพาะหนึ่งหรือหลายกลุ่มก็ได้

## ในสาขาวิทยาการคอมพิวเตอร์

ในวิทยาการคอมพิวเตอร์ สิ่ง คือวัตถุที่มีเอกลักษณ์ ซึ่งเป็นอิสระจากการเปลี่ยนแปลงลักษณะประจำของมัน มันแสดงถึงข้อมูลที่มีอายุยืนยาวที่เกี่ยวข้องกับผู้ใช้ และมักจะเก็บไว้ในฐานข้อมูล

## อ้างอิง

## แหล่งข้อมูลอื่น

* 


หมวดหมู่:มโนทัศน์ทางอภิปรัชญา
หมวดหมู่:แผนภาพแบบจำลองข้อมูล
หมวดหมู่:บทความหัวข้อหลัก
หมวดหมู่:วัตถุ
พระราชมงคลวิสุทธิ์ (ก้ำ กลฺยาณธมฺโม)

**พระราชมงคลวิสุทธิ์**  (19 กันยายน พ.ศ. 2464 - 25 สิงหาคม พ.ศ. 2567) เป็นพระสงฆ์ชาวไทย ดำรงตำแหน่งพระราชาคณะชั้นราช ที่ปรึกษาเจ้าคณะภาค 6 และเจ้าอาวาสวัดบุญเกิด

## ประวัติ
พระราชมงคลวิสุทธิ์ เดิมชื่อ ก้ำ ธรรมขันธ์ เกิดเมื่อวันที่ 19 กันยายน พ.ศ. 2464 ตรงกับ วันจันทร์ แรม 3 ค่ำ เดือน 10 ปีระกา ที่ตำบลดอกคำใต้ อำเภอพะเยา จังหวัดเชียงราย (ปัจจุบันคือ ตำบลบุญเกิด อำเภอดอกคำใต้ จังหวัดพะเยา) เป็นบุตรของเฮือน ธรรมขันธ์ และ เย็น ธรรมขันธ์ 

พระราชมงคลวิสุทธิได้บรรพชาเป็นสามเณร เมื่อวันที่ 16 พฤษภาคม พ.ศ. 2475 ที่วัดดอนเหล็ก ตำบลดอกคำใต้ อำเภอพะเยา จังหวัดเชียงราย (ในขณะนั้น) โดยมี เจ้าอธิการแก้ว กาวิชโย วัดดอนเหล็ก เป็นพระอุปัชฌาย์ สำเร็จการศึกษาชั้น ประถมศึกษาปีที่ 4 เมื่อพ.ศ. 2480 ที่โรงเรียนประชาบาลบ้านสันช้างหิน ตำบลดอกคำใต้ อำเภอพะเยา จังหวัดเชียงราย (ในขณะนั้น) อุปสมบทเป็นพระภิกษุ เมื่อวันที่ 10 มีนาคม พ.ศ. 2484 ที่วัดดอนเหล็ก โดยมี เจ้าอธิการแก้ว กาวิชโย วัดดอนเหล็ก เป็นพระอุปัชฌาย์ พระอธิการตุ๊ด ธมฺมลงฺกาโร วัดสันช้างหิน เป็นพระกรรมวาจาจารย์ พระอธิการสิงห์กี ธมฺมจารี วัดสันกลาง เป็นพระอนุสาวนาจาร

## มรณภาพ
พระราชมงคลวิสุทธิ์ (กํ้า กลฺยาณธมฺโม) มรณภาพเมื่อช่วงเช้าของวันที่ 25 สิงหาคม พ.ศ. 2567 ที่กุฏิวัดบุญเกิด ตำบลบุญเกิด อำเภอดอกคำใต้ จังหวัดพะเยา สิริอายุ 102 ปี 83 พรรษา

## สมณศักดิ์
* พ.ศ. 2506 เป็น พระครูประทวนสมณศักดิ์
* พ.ศ. 2513 เป็น พระครูสัญญาบัตร เจ้าคณะอำเภอ ชั้นโท ที่ พระครูสุวรรณคณาภิรักษ์
* พ.ศ. 2517 เป็น พระครูสัญญาบัตร เจ้าคณะอำเภอ ชั้นเอก ในราชทินนามเดิม
* พ.ศ. 2528 เป็น พระครูสัญญาบัตร เจ้าคณะอำเภอ ชั้นพิเศษ ในราชทินนามเดิม
* 5 ธันวาคม พ.ศ. 2556 เป็น พระราชาคณะชั้นสามัญ ที่ พระมงคลวัฒน์
* 5 ธันวาคม พ.ศ. 2559 เป็นพระราชาคณะชั้นราช ที่ พระราชมงคลวิสุทธิ์ พุทธิธรรมานุสิฐ มหาคณิสสร บวรสังฆาราม คามวาสี

## อ้างอิง

หมวดหมู่:บุคคลที่เกิดในปี พ.ศ. 2464
หมวดหมู่:บุคคลที่เสียชีวิตในปี พ.ศ. 2567
หมวดหมู่:ภิกษุชาวไทย
หมวดหมู่:ภิกษุจากจังหวัดพะเยา
หมวดหมู่:พระราชาคณะชั้นราช
หมวดหมู่:ชาวไทยที่มีอายุเกิน 100 ปี
อาร์มาเกดดอน (เพลง)

"**อาร์มาเกดดอน**" () เป็นเพลงที่บันทึกโดยเกิร์ลกรุปเกาหลีใต้เอสปา สำหรับสตูดิโออัลบั้มชุดแรกในชื่อเดียวกัน วางจำหน่ายโดยเอสเอ็มเอนเตอร์เทนเมนต์เมื่อวันที่ 27 พฤษภาคม ค.ศ. 2024 เป็นเพลงไตเติลที่สองจากอัลบั้ม

## เบื้องหลังและการวางจำหน่าย
วันที่ 22 เมษายน ค.ศ. 2024 เอสเอ็มเอนเตอร์เทนเมนต์ประกาศว่าเอสปาจะปล่อยสตูดิโออัลบั้มชุดแรกชื่อในชื่อ *อาร์มาเกดดอน* และมีสองซิงเกิลนำได้แก่: "ซูเปอร์โนวา" และ "อาร์มาเกดดอน" โดยเพลงแรกจะว่างจำหน่ายในวันที่ 13 พฤษภาคมและอัลบั้มจะวางจำหน่ายในวันที่ 27 พฤษภาคม เมื่อวันที่ 10 พฤษภาคม รายชื่อเพลงถูกเปิดเผยพร้อมกับวิดีโอทีเซอร์ไฮไลต์เมดเลย์ วันที่ 26 พฤษภาคม ทีเซอร์มิวสิกวิดีโอได้รับการเผยแพร่ "อาร์มาเกดดอน" เปิดตัวพร้อมกับอัลบั้มและมิวสิกวิดีโอเมื่อวันที่ 27 พฤษภาคม

## การโปรโมต
ก่อนเปิดตัว*อาร์มาเกดดอน*ในวันที่ 27 พฤษภาคม ค.ศ. 2024 เอสปาได้จัดงานแสดงสดในชื่อ "Aespa 'Armageddon' Countdown Live" ผ่านช่องทางยูทูบ, ติ๊กต็อก, และ วีเวิร์ส เพื่อแนะนำอัลบั้มและเพลง รวมถึงเพลง  "อาร์มาเกดดอน" และเพื่อสื่อสารกับแฟน ๆ และได้ขึ้นแสดงในรายการเพลงหนึ่งรายการ: *[[เอ็มเคานต์ดาวน์]]*ของเอ็มเน็ต ในวันที่ 30 พฤษภาคม

## รางวัล

## ชาร์ต
### ชาร์ตประจำสัปดาห์

### ชาร์ตประจำเดือน

## ประวัติการวางจำหน่าย

## อ้างอิง

หมวดหมู่:เพลงของเอสปา
หมวดหมู่:ซิงเกิลในปี พ.ศ. 2567
หมวดหมู่:เพลงในปี พ.ศ. 2567
หมวดหมู่:ซิงเกิลในสังกัดเอสเอ็มเอนเตอร์เทนเมนต์
หมวดหมู่:เพลงภาษาเกาหลี
มิลัน ชกริเญียร์

**มิลัน ชกริเญียร์** (; เกิด 11 กุมภาพันธ์ ค.ศ. 1995) เป็นนักฟุตบอลชาวสโลวาเกีย ปัจจุบันเล่นในตำแหน่งเซ็นเตอร์แบ็กให้แก่ปารีแซ็ง-แฌร์แม็ง และเป็นกัปตันทีมชาติสโลวาเกีย

## อ้างอิง

หมวดหมู่:นักฟุตบอลชาวสโลวาเกีย
หมวดหมู่:นักฟุตบอลทีมชาติสโลวาเกีย
หมวดหมู่:กองหลังฟุตบอล
หมวดหมู่:ผู้เล่นอูนีโอเนกัลโชซัมป์โดเรีย
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นในเซเรียอา
หมวดหมู่:ผู้เล่นในลีกเอิง
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
เหตุเครื่องบินชนกันบนทางวิ่งท่าอากาศยานเวย์นเคาน์ตี พ.ศ. 2533

เมื่อวันที่ 3 ธันวาคม ค.ศ. 1990 เกิดการชนกันบนทางวิ่งระหว่างเครื่องบินโดยสารของนอร์ทเวสต์แอร์ไลน์สองลำที่ท่าอากาศยานดีทรอยต์เมโทรโพลิตันเวย์นเคาน์ตี โดยเครื่องบินดีซี-9-14 ทำการบิน**เที่ยวบินที่ 1482** ซึ่งจะให้บริการจากดีทรอยต์ไปยังท่าอากาศยานนานาชาติพิตต์สเบิร์ก ขับเคลื่อนเครื่องบินอย่างไม่ได้ตั้งใจไปยังทางวิ่ง ส่งผลให้โบอิง 727 ที่ทำการบิน**เที่ยวบินที่ 299** ซึ่งกำลังขึ้นบินจากทางวิ่งดังกล่าวสู่ท่าอากาศยานนานาชาติเมมฟิส พุ่งชนเข้ากับฝั่งขวาของลำตัวเครื่อง ลูกเรือหนึ่งคนและผู้โดยสารเจ็ดคนของ ดีซี-9 เสียชีวิต

## ในวัฒนธรรมสมัยนิยม
อุบัติเหตุในครั้งนี้ได้มีการนำเสนอเป็นสารคดีตอนที่ 4 ฤดูกาลที่ 20 ของ*[[เมย์เดย์ (สารคดี)|เมย์เดย์]]* หรือที่รู้จักกันในชื่อ *แอร์แครชอินเวสติเกชัน* ด้วยชื่อตอน  "Taxiway Turmoil"

## ดูเพิ่ม

* ภัยพิบัติท่าอากาศยานเตเนริเฟ
* เหตุเครื่องบินชนกันบนทางวิ่งท่าอากาศยานฮาเนดะ พ.ศ. 2567

## อ้างอิง

หมวดหมู่:อุบัติเหตุทางการบินในสหรัฐ
หมวดหมู่:อุบัติเหตุทางการบินในปี พ.ศ. 2533
หมวดหมู่:อุบัติเหตุของเครื่องบินแมคดอนเนลล์ ดักลาส ดีซี-9
หมวดหมู่:อุบัติเหตุของเครื่องบินโบอิง 727
หมวดหมู่:เหตุเครื่องบินชนกันที่ระดับพื้นดิน
หมวดหมู่:อุบัติเหตุที่เกิดขึ้นกับนอร์ทเวสต์แอร์ไลน์
หมวดหมู่:Coordinates on Wikidata
รักไม่รู้หน้า

**รักไม่รู้หน้า** () เป็นละครโทรทัศน์ไทยแนวสุขนาฏกรรมจินตนิยมที่มีเนื้อหาเกี่ยวกับชีวิตการทำงาน นำแสดงโดยจิรวรรตน์ สุทธิวณิชศักดิ์, สุภัสสรา ธนชาต และลุค อิชิกาวะ พลาวเดน ดัดแปลงมาจากละครโทรทัศน์ญี่ปุ่นเรื่อง “Rich Man, Poor Woman” (2012)

ละครเรื่องนี้เป็นผลงานการผลิตร่วมกันระหว่างจีเอ็มเอ็มทีวี และเก้งกวางแก๊ง โดยเป็นละคร 1 ใน 19 เรื่องที่เปิดตัวในงาน “GMMTV 2023 Diversely Yours” งานแถลงข่าวเปิดตัวละครใหม่ของ จีเอ็มเอ็มทีวี เมื่อวันที่ 22 พฤศจิกายน พ.ศ. 2565

ออกอากาศทาง แอมะซอนไพรม์วิดีโอ ทุกวันพุธและพฤหัสบดี ตั้งแต่วันที่ 8 พฤศจิกายน ถึง 21 ธันวาคม พ.ศ. 2566 และออกอากาศคู่ขนานไปด้วยในประเทศเวียดนาม ผ่านช่อง VieON

## นักแสดง
### นักแสดงหลัก
* จิรวรรตน์ สุทธิวณิชศักดิ์ (ดิว) รับบท วีกิจ
* สุภัสสรา ธนชาต (เก้า) รับบท มิริน
* อิชิคาว่า พลาวเด้น (ลุค) รับบท ชานนท์

### นักแสดงสมทบ
* ภัชธร ธนวัฒน์ (พลอยภัช) รับบท เอวเอส
* วรรณวิมล เจนอัศวเมธี (จูน) รับบท ธัญญ่า
* ภานุโรจน์ เฉลิมกิจพรทวี (เปปเปอร์) รับบท มานิต
* ชยกร จุฑามาศ (เจเจ) รับบท แมวกวัก
* สโรชา วาทิตตพันธ์ (เต๋า) รับบท สร้อยเพชร
* ธนพร แวกประยูร (ปาน) รับบท สุปราณี
* เกวลิน คอตแลนด์ (อ้อน) รับบท นีรอำพัน
* นรินทร ณ บางช้าง (เอ๋) รับบท ป้าน้อย

### นักแสดงรับเชิญ

* พรทิพย์ ประเสริฐยิ่งสุข
* มนตรี นาคลดา

## เพลงประกอบ

* มอง...แต่ไม่เห็น (Blindless) ร้องโดย จิรวรรตน์ สุทธิวณิชศักดิ์
* จำได้ไหม (Here I Am) ร้องโดย ทสร กลิ่นเนียม

## อ้างอิง

หมวดหมู่:ละครโทรทัศน์ที่กำกับโดย เอกสิทธิ์ ตระกูลเกษมสุข
หมวดหมู่:ละครโทรทัศน์ไทยในปี พ.ศ. 2566
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์แนวชีวิตการทำงานไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์โดยเก้ง กวาง แก๊ง วัยใส
หมวดหมู่:เว็บซีรีส์ไทย
หมวดหมู่:เว็บซีรีส์ไทยในปี พ.ศ. 2566
รีโว่ คัพ รอบชิงชนะเลิศ 2567

**รีโว่ คัพ รอบชิงชนะเลิศ 2566–67** เป็นนัดชิงชนะเลิศของรีโว่ คัพ 2566–67 และเป็นฤดูกาลที่ 14 ของฟุตบอลถ้วยลำดับที่สองของการแข่งขันฟุตบอลไทยซึ่งจัดการแข่งขันโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ครั้งนี้จะลงเล่นที่ธรรมศาสตร์สเตเดียม ในปทุมธานี เมื่อวันที่ 16 มิถุนายน พ.ศ. 2567 ระหว่าง และ

## เส้นทางสู่รอบชิงชนะเลิศ

**''หมายเหตุ:** ในผลการแข่งขันทั้งหมดด้านล่างนั้น, ผลของทีมที่เข้าชิงชนะเลิศจะเป็นฝ่ายขึ้นก่อน (H: เหย้า; A: เยือน; ที1: สโมสรที่มาจาก ไทยลีก; ที2: สโมสรที่มาจาก ไทยลีก 2; ที3: สโมสรที่มาจาก ไทยลีก 3)*</small>

== แมตช์ ==
=== รายละเอียดการแข่งขัน ===





*'ผู้ช่วยผู้ตัดสิน:**
<br /> ราวุฒิ นาคฤทธิ์
<br /> คมสันต์ คำแผ่น
<br />**ผู้ตัดสินที่สี่:**
<br /> วิวรรธน์ จำปาอ่อน
<br />**ผู้ช่วย วีเออาร์:**
<br /> มงคลชัย เพชรศรี
<br /> ภัทรพงศ์ กิจสถิตย์
<br />**ผู้ควบคุมการแข่งขัน:**
<br /> พีระพล ภูอุดม
<br />**ผู้ประเมินผู้ตัดสิน:**
<br /> โสภณ มหาบุญ
<br />**ผู้ประสานงานทั่วไป:'''
 เจษฎา ดุจนาคี

### สถิติ

## ชนะเลิศ

### รางวัลสำหรับทีมชนะเลิศ
* ถ้วยโทรฟีแชมเปียน
* เงินรางวัล 5,000,000 บาท

### รางวัลสำหรับทีมรองชนะเลิศ
* เงินรางวัล 1,000,000 บาท

## ดูเพิ่ม
* ไทยลีก ฤดูกาล 2566–67
* ไทยลีก 2 ฤดูกาล 2566–67
* ไทยลีก 3 ฤดูกาล 2566–67
* ช้าง เอฟเอคัพ 2566–67
* รีโว่ คัพ 2566–67
* บีจีซี เมืองไทยประกันภัย คัพ 2566–67
* ไทยแลนด์แชมเปียนส์คัพ 2566

## อ้างอิง

## แหล่งข้อมูลอื่น
*เว็บไซต์อย่างเป็นทางการของไทยลีก

2567
ร
หมวดหมู่:การแข่งขันกีฬาในจังหวัดปทุมธานี
หมวดหมู่:นัดการแข่งขันของสโมสรฟุตบอลเมืองทอง ยูไนเต็ด
หมวดหมู่:นัดการแข่งขันของสโมสรฟุตบอลบีจี ปทุม ยูไนเต็ด
เดอะบอยอิสมาย (เพลงอารีอานา กรานเด)

"**เดอะบอยอิสมาย**" () เป็นเพลงของ อารีอานา กรานเด นักร้องนักแสดงชาวอเมริกัน เผยแพร่ผ่านทาง รีพับลิกเรเคิดส์ เมื่อวันที่ 7 มิถุนายน พ.ศ. 2567 เป็นซิงเกิลที่สามจากสตูดิโออัลบั้มชุดที่ 7 ของเธอ *[[อีเทอร์นอลซันไชน์ (อัลบั้ม)|อีเทอร์นอลซันไชน์]]* (2024) เพลงนี้แต่งโดย กรานเด, แมกซ์ มาร์ติน, Shintaro Yasuda และ ดาวิดิเออร์ ซึ่งเป็นโปรดิวซ์เพลงร่วมกับ อิลยา ซัลมานซาเดห์ เพลงนี้ได้รับแรงบันดาลใจจากเดโมที่รั่วไหลออกมาซึ่ง กรานเด สร้างขึ้นสำหรับสเก็ตช์ตลก โดยเป็นเพลง อาร์แอนด์บี ที่นำซิงเกิลชื่อเดียวกันในปี 1998 ของ แบรนดี้ นอร์วูด และ โมนิกา

## มิวสิควีดีโอ
กรานเด ประกาศเมื่อวันที่ 27 พฤษภาคมว่ามิวสิกวิดีโอสำหรับ "เดอะบอยอิสมาย" จะปล่อยในวันที่ 7 มิถุนายน คริสเตียน เบรสลอเออร์ ผู้ซึ่งทำงานด้านภาพสำหรับทั้ง "เยสแอนด์?" และ "วีแค็นบีเฟรน(เวนฟอยัวเลิฟ)" จาก *อีเทอร์นอลซันไชน์* แสดงความคิดเห็นในทีเซอร์ของ กรานเด และแชร์ตัวอย่างบนบัญชี อินสตาแกรม ของเขาเอง. “ไปเอาป๊อปคอร์นของคุณ นั่งลง” เบรสลอเออร์เขียนในโพสต์ของแกรนด์  “ACT III… เร็วๆ นี้” ผู้กำกับมิวสิกวิดีโอกล่าวบนหน้าอินสตาแกรมส่วนตัวของเขา.

มิวสิกวิดีโอประกอบ กรานเด ในบท แคทวูแมน และ เพนน์ แบดจ์ลีย์ ในบทนายกเทศมนตรีของเมืองที่ปล่อยแมวดุร้ายไปตามถนนเพื่อกำจัดหนูที่รบกวน  บรั่นดีและโมนิกาปรากฏตัวเป็นแขกรับเชิญในฐานะผู้ประกาศข่าวรายงานวิกฤติหนู.

## ชาร์ต
### ชาร์ตประจำสัปดาห์

## อ้างอิง

หมวดหมู่:เพลงในปี พ.ศ. 2567
หมวดหมู่:เพลงที่ผลิตโดยแมกซ์ มาร์ติน
หมวดหมู่:เพลงของอารีอานา กรานเด
หมวดหมู่:เพลงของค่ายรีพับลิกเรเคิดส์
หมวดหมู่:เพลงแนวป็อปโดยศิลปินชาวอเมริกัน
เรือประจัญบานนางาโตะ

**นางาโตะ** () เป็นเรือประจัญบานซูเปอร์เดรดนอตของกองทัพเรือจักรวรรดิญี่ปุ่น ต่อเสร็จในปี ค.ศ. 1920 ในฐานะเรือนำในชั้นเรือ ได้ใช้ขนส่งเสบียงเข้าช่วยเหลือผู้รอดชีวิตจากแผ่นดินไหวครั้งใหญ่คันโตในปี ค.ศ. 1923 ตัวเรือได้รับการปรับปรุงครั้งใหญ่ระหว่างปี 1934–1936 โดยมีการเสริมเกราะและเครื่องจักรให้มีประสิทธิภาพยิ่งขึ้น พร้อมกับปรับเปลี่ยนโครงสร้างส่วนบนให้เป็นแบบ pagoda mast ซึ่งเป็นรูปแบบที่ได้รับความนิยมในสมัยนั้น นางาโตะเข้าร่วมในสงครามจีน–ญี่ปุ่นครั้งที่สองช่วงสั้น ๆ ในปี ค.ศ. 1937 ต่อมาได้ทำหน้าที่เป็นเรือธงของพลเรือเอกอิโซโรกุ ยามาโมโตะในช่วงระหว่างการโจมตีเพิร์ลฮาร์เบอร์ นางาโตะทำหน้าที่คุ้มกันเรือรบที่ถอยกลับ และไม่ได้เข้าร่วมในการโจมตี

นอกจากการเข้าร่วมในยุทธนาวีที่มิดเวย์ในเดือนมิถุนายน ค.ศ. 1942 ซึ่งเรือไม่ได้เข้าร่วมการต่อสู้โดยตรงแล้ว เรือประจัญบานนางาโตะใช้เวลาส่วนใหญ่ในช่วงสองปีแรกของสงครามแปซิฟิกในการฝึกซ้อมในน่านน้ำบ้านเกิด กลางปี ค.ศ. 1943 เรือนางาโตะถูกย้ายไปประจำการที่ทรุก แต่ไม่ได้เข้าร่วมปฏิบัติการรบใด ๆ จนกระทั่งถึงกลางปี ค.ศ. 1944 ในยุทธนาวีที่ทะเลฟิลิปปิน ซึ่งเป็นที่ที่เรือลำนี้ถูกเครื่องบินของฝ่ายสหรัฐฯ โจมตี เรือประจัญบานนางาโตะ ได้เข้าร่วมในสมรภูมิสำคัญครั้งแรกในยุทธนาวีที่อ่าวเลย์เต ในเดือนตุลาคม โดยเป็นครั้งแรกที่เรือลำนี้ได้ยิงปืนใหญ่หลักใส่กองเรือข้าศึก ในการรบครั้งนั้น เรือได้รับความเสียหายเพียงเล็กน้อย และเดินทางกลับญี่ปุ่นในเดือนต่อมา

เรือถูกโจมตีในเดือนกรกฎาคม ค.ศ. 1945 โดยเป็นส่วนหนึ่งของการทัพสหรัฐเพื่อทำลายเรือหลวงของกองทัพเรือลำสุดท้ายที่เหลืออยู่ของกองทัพเรือจักรวรรดิญี่ปุ่น แต่ได้รับความเสียหายเพียงเล็กน้อยและกลายเป็นเรือประจัญบานญี่ปุ่นเพียงลำเดียวที่รอดชีวิตจากสงครามโลกครั้งที่สอง หลังจากนั้นในกลางปี ​​ค.ศ. 1946 เรือลำดังกล่าวถูกสหรัฐใช้เป็นเป้าทดสอบอาวุธนิวเคลียร์ในช่วงปฏิบัติการครอสโรดส์ เธอรอดจากการทดสอบครั้งแรกโดยได้รับความเสียหายเพียงเล็กน้อย แต่กลับอัปปางลงในครั้งที่สอง

## รูปภาพ

ไฟล์:IJN battleship Nagato and her all crewmembers.jpg|
ไฟล์:Nagato, Japan LCCN2014713016.jpg|
ไฟล์:Nagato05cropped.jpg|
ไฟล์:Japanese battleship Nagato at anchor off the Yokosuka Naval Base, circa in September 1945.jpg|


## อ้างอิง

## แหล่งข้อมูลอื่น

* Maritimequest.com: ''Nagato'' photo gallery

หมวดหมู่:เรือประจัญบานชั้นนางาโตะ
หมวดหมู่:เรือที่ต่อในญี่ปุ่น
หมวดหมู่:เรือที่ต่อโดยอู่ทหารเรือคูเระ
หมวดหมู่:เรือประจัญบาน
น
หมวดหมู่:เรือรบญี่ปุ่นในสงครามโลกครั้งที่สอง
หมวดหมู่:เรือประจัญบานในสงครามโลกครั้งที่สอง
น
น
หมวดหมู่:เรือที่ถูกจมตามเป้าหมาย
หมวดหมู่:เรืออับปางในมหาสมุทรแปซิฟิก
หมวดหมู่:เรือเกี่ยวข้องในปฏิบัติการครอสโรดส์
หมวดหมู่:ปะการังเทียม
หมวดหมู่:อุบัติเหตุทางทะเลใน พ.ศ. 2489
ไทยลีก ฤดูกาล 2567–68

**ไทยลีก ฤดูกาล 2567–68** หรือ **ไฮลักซ์ รีโว่ ไทยลีก ฤดูกาล 2567–68** เป็นการแข่งขันฟุตบอลไทยลีก ฤดูกาลที่ 28 ฟุตบอลลีกสูงสุดของประเทศไทยสำหรับสโมสรฟุตบอลอาชีพ ตั้งแต่ก่อตั้งขึ้นในปี 2539  หรือที่รู้จักกันในชื่อ ไฮลักซ์ รีโว่ ไทยลีก ตามสัญญาการเป็นผู้สนับสนุนกับ บริษัท โตโยต้า มอเตอร์ ประเทศไทย จำกัด มีทีมเข้าร่วมการแข่งขันทั้งหมด 16 ทีมในลีก

ตลาดซื้อขายนักเตะช่วงซัมเมอร์เปิดตั้งแต่วันที่ 25 พฤษภาคม ถึง 9 สิงหาคม 2567 ขณะที่ตลาดซื้อขายนักเตะช่วงหน้าหนาวเปิดตั้งแต่วันที่ 19 ธันวาคม 2567 ถึง 17 มกราคม 2568

 เป็นแชมป์เก่าที่ต้องแข่งขันเพื่อป้องกันแชมป์ในปีนี้ โดยที่มี ,  และ เป็น 3 สโมสรที่ได้เลื่อนชั้นจากไทยลีก 2 ขึ้นมาเล่นในไทยลีกฤดูกาลนี้

## สโมสร
ทั้งหมด 16 สโมสรที่ได้สิทธิ์เข้าร่วมการแข่งขันในฤดูกาลนี้ โดยแบ่งเป็น 13 สโมสร จากไทยลีก ฤดูกาล 2566–67 และ 3 สโมสรจากไทยลีก 2 ฤดูกาล 2566–67 ได้แก่  และ ซึ่งเลื่อนชั้นขึ้นมาแบบอัตโนมัติจากการที่พวกเขาจบอันดับที่ 1 และ 2 ของตารางคะแนนตามลำดับ และ ซึ่งเลื่อนชั้นขึ้นมาจากการชนะเลิศในรอบเพลย์ออฟ

### สโมสรที่เข้าและออกจากไทยลีก
#### ตกชั้นจาก[[ไทยลีก ฤดูกาล 2566–67|ไทยลีก]]
* 
* 
* 

#### เลื่อนชั้นจาก[[ไทยลีก 2 ฤดูกาล 2566–67|ไทยลีก 2]]
* 
* 
* 



### สนามเหย้า ที่ตั้ง และผลงานฤดูกาลที่แล้ว

### ข้อมูลสโมสรและผู้สนับสนุน

:1. บนด้านหลังเสื้อ
:2. บนแขนเสื้อ
:3. บนกางเกง

### ผู้เล่นต่างชาติ
สำหรับการขึ้นทะเบียนนักกีฬาฟุตบอลต่างชาติกำหนดให้เป็นนักกีฬาฟุตบอลต่างชาติสัญชาติทั่วไป ไม่เกิน 5 คน และให้มีนักกีฬาฟุตบอลต่างชาติที่มีสัญชาติอยู่ในประเทศสมาชิกของ เอเอฟซี ได้อีก 1 คน ส่วนนักกีฬาฟุตบอลต่างชาติที่มีสัญชาติอยู่ในประเทศสมาชิกของอาเซียน สามารถขึ้นทะเบียนได้ไม่จำกัดจำนวน

ชื่อผู้เล่นใน **ตัวหนา** หมายถึง ผู้เล่นลงทะเบียนระหว่างช่วงโอนย้ายกลางฤดูกาล

### การเปลี่ยนแปลงที่ตั้ง และอัตลักษณ์
*  เปลื่ยนชื่อสนามเหย้าจากดราก้อน โซลาร์ พาร์ค เป็น**ราชบุรีสเตเดียม**
*  เปลื่ยนชื่อสนามเหย้าจากสนามกีฬากลางจังหวัดระยอง เป็น**ดับบลิวเอชเอ ระยอง สเตเดียม**
*  ย้ายไปใช้ลำพูน วอริเออร์ สเตเดียม แทนแม่กวงสเตเดียม และในเวลาต่อมา ได้ย้ายไปใช้สนามกีฬาสมโภชเชียงใหม่ 700 ปี แทนลำพูน วอริเออร์ สเตเดียม

### การเปลี่ยนแปลงผู้จัดการทีม

## ตารางคะแนน
### อันดับ

### อันดับตามสัปดาห์

### ผลการแข่งขันที่ลงเล่น

## ผลการแข่งขัน

## สถิติ

### ผู้ทำประตูสูงสุด

### ผู้ผ่านบอลสูงสุด

### แฮตทริก

### คลีนชีตส์

## รางวัล
### รางวัลประจำเดือน

### รางวัลประจำฤดูกาล

## ผู้ชม
### สถิติผู้ชมทั้งหมด

### จำนวนผู้ชมจากเกมเหย้า

**แหล่งที่มา:** ไทยลีก

## อ้างอิง

หมวดหมู่:ไทยลีกแบ่งตามฤดูกาล
หมวดหมู่:ฟุตบอลลีกในประเทศไทยในปี พ.ศ. 2567
หมวดหมู่:ฟุตบอลไทยในปี พ.ศ. 2568
หมวดหมู่:การแข่งขันกีฬาในกรุงเทพมหานคร
หมวดหมู่:การแข่งขันกีฬาในจังหวัดขอนแก่น
หมวดหมู่:การแข่งขันกีฬาในจังหวัดเชียงราย
หมวดหมู่:การแข่งขันกีฬาในจังหวัดนครปฐม
หมวดหมู่:การแข่งขันกีฬาในจังหวัดนครราชสีมา
หมวดหมู่:การแข่งขันกีฬาในจังหวัดนนทบุรี
หมวดหมู่:การแข่งขันกีฬาในจังหวัดบุรีรัมย์
หมวดหมู่:การแข่งขันกีฬาในจังหวัดปทุมธานี
หมวดหมู่:การแข่งขันกีฬาในจังหวัดประจวบคีรีขันธ์
หมวดหมู่:การแข่งขันกีฬาในจังหวัดระยอง
หมวดหมู่:การแข่งขันกีฬาในจังหวัดราชบุรี
หมวดหมู่:การแข่งขันกีฬาในจังหวัดลำพูน
หมวดหมู่:การแข่งขันกีฬาในจังหวัดสุโขทัย
หมวดหมู่:การแข่งขันกีฬาในจังหวัดหนองบัวลำภู
หมวดหมู่:การแข่งขันกีฬาในจังหวัดอุทัยธานี
เรือประจัญบานชาร์นฮอสท์

} ในช่วงยุทธนาวีที่แหลมเหนือ ในวันที่ 26 ธันวาคม ค.ศ. 1943
}}

|}

**เรือประจัญบาน''ชาร์นฮอสท์*** () เป็นเรือประจัญบานลำแรกใน[[เรือประจัญบานชั้นชาร์นฮอสท์|ชั้นชาร์นฮอสท์]] เข้าประจำการใน*ครีคส์มารีเนอ*ของ[[นาซีเยอรมนี]]ในช่วง[[สงครามโลกครั้งที่สอง]] เรือนี้ได้รับการตั้งชื่อตาม[[แกร์ฮาร์ท ฟ็อน ชาร์นฮอสท์]] เรือชาร์นฮอสท์เริ่มต่อที่อู่ทหารเรือเมืองวิลเฮ็มส์ฮาเฟิน (*Kriegsmarinewerft Wilhelmshaven'') เมื่อเดือนมิถุนายน ค.ศ. 1935 และขึ้นประจำการในเดือนมกราคม ค.ศ. 1939 โดยมีศักดิ์เป็นเรือผู้พี่ของเรือประจัญบานกไนเซอเนา เรือชาร์นฮอสท์ถูกจมลงในช่วงยุทธนาวีที่แหลมเหนือ โดยเรือประจัญบานสหราชอาณาจักร เอชเอ็มเอส ดยุกออฟยอร์ก เมื่อวันที่ 26 ธันวาคม ค.ศ. 1943 

## ดูเพิ่ม
* เรือประจัญบานกไนเซอเนา

## อ้างอิง

หมวดหมู่:เรือประจัญบานชั้นชาร์นฮอสท์
หมวดหมู่:เรือที่ต่อในเยอรมนี
หมวดหมู่:เรือที่ต่อในวิลเฮ็ลมส์ฮาเฟิน
หมวดหมู่:เรือประจัญบาน
ช
หมวดหมู่:เรือรบเยอรมันในสงครามโลกครั้งที่สอง
หมวดหมู่:เรือประจัญบานในสงครามโลกครั้งที่สอง
ช
หมวดหมู่:เรือในสังกัดกองทัพเรือเยอรมัน
หมวดหมู่:เรืออับปางในสงครามโลกครั้งที่สอง
หมวดหมู่:เรืออับปางในมหาสมุทรอาร์กติกระหว่างสงครามโลกครั้งที่สอง
หมวดหมู่:การค้นพบทางโบราณคดีในปี พ.ศ. 2543
อากะ อากาซากะ

**อากะ อากาซากะ** (; เกิด 29 สิงหาคม ค.ศ. 1988) เป็นศิลปินมังงะและนักเขียนชาวญี่ปุ่น เป็นที่รู้จักจากผลงานซีรีส์ของเขา *[[สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~]]* และ เกิดใหม่เป็นลูกโอชิ

## ชีวประวัติ
อากาซากะมีส่วนร่วมในการสร้างสรรค์พื้นหลังของวิดีโอเกมวิชวลโนเวล  วันเดอร์ฟูลเอวรีเดย์ ซึ่งวางจำหน่ายในญี่ปุ่นใน ค.ศ. 2010 ซีรีส์ของเขา *[[สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~]]* ได้รับการตีพิมพ์ใน *มิราเคิลจัมป์* ของชูเอชะ ระหว่างเดือนพฤษภาคม ค.ศ. 2015 ถึงมกราคม ค.ศ. 2016 จากนั้นจึงย้ายไป *วีกลียังจัมป์* ตั้งแต่เดือนมีนาคม ค.ศ. 2016 เป็นมังงะที่ขายดีที่สุดอันดับที่ 9 ในญี่ปุ่นใน ค.ศ. 2019 ด้วยยอดขายมากกว่า 4 ล้านเล่ม  ใน ค.ศ. 2020 เขาได้รับ รางวัลโชงะกุกังมังงะครั้งที่ 65 ในประเภทมังงะทั่วไป ตั้งแต่เดือนเมษายน ค.ศ. 2020 ผลงานของเขา *[[เกิดใหม่เป็นลูกโอชิ]]*  ซึ่งวาดภาพประกอบโดยเม็งโกะ โยโกยาริ ได้รับการตีพิมพ์ใน และถือเป็นซีรีส์ที่มีผลงานชุดที่สองของเขาในนิตยสาร  ในเดือนสิงหาคม ค.ศ. 2021 *เกิดใหม่เป็นลูกโอชิ* ได้รับ รางวัลเนกซ์มังงะในประเภทงานพิมพ์ 

หลังจาก *สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ จบลง* อากาซากะประกาศในวันที่ 3 พฤษจิกายน ค.ศ. 2022 ว่าเขาจะยุติอาชีพวาดมังงะและหันมาให้ความสำคัญที่การเขียนเนื้อเรื่องมากขึ้น

## ผลงาน

### มังงะ

* *เปียโนโซนาต้าแห่งการอำลา* () (ค.ศ. 2011–2012, เนื้อเรื่องโดย ฮิการุ ซูกิอิ, ออกแบบตัวละครโดย เรียว อูเอดะ)
* *ทุกสิ่งบนโลกนี้ล้วนเป็นศัตรูของผม* () (ค.ศ. 2013–2015)
* *[[สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~]]* () (ค.ศ. 2015–2022)
* *[[เกิดใหม่เป็นลูกโอชิ]]* () (ค.ศ. 2020–2024, วาดโดย เม็งโกะ โยโกยาริ)
* *ตัวแทนแห่งความรัก* () (ค.ศ. 2023–2024, วาดโดย นิชิซาวะ 5มม.)
* *Märchen Crown* (2025–, เรียบเรียงโดย อาโออิ คูจิระ, วาดโดย อาจิชิกะ)

### วีดีโอเกมส์

* *วันเดอร์ฟูลเอวรีเดย์* (งานศิลปะพื้นหลัง)

## รางวัลและการเสนอชื่อ
 
|-
! 2015
| rowspan="2" | รางวัลเนกซ์มังงะ
| มังงะที่ฉันอยากขายในอนาคต
| *ทุกสิ่งบนโลกนี้ล้วนเป็นศัตรูของผม*
| 
|
|-
! 2017
| งานพิมพ์มังงะ
| *[[สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~]]*
| 
|
|-
! rowspan="2"| 2020
| รางวัลโชงะกุกังมังงะ
| มังงะทั่วไป
| *สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~*
| 
|
|-
| รางวัลบุ๊กวอล์กเกอร์
| รางวัลสูงสุด
| *สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~*
| 
|
|-
! rowspan="2"| 2021
| มังงะไทโช
| 
| *[[เกิดใหม่เป็นลูกโอชิ]]*
| 
|
|-
| รางวัลเนกซ์มังงะ
| งานพิมพ์มังงะ
| *เกิดใหม่เป็นลูกโอชิ*
| 
|
|-
! rowspan="4"| 2022
| รางวัลโชงะกุกังมังงะ
| มังงะทั่วไป
| *เกิดใหม่เป็นลูกโอชิ*
| 
|
|-
| รางวัล Tezuka Osamu Cultural
| Grand Prize
| *เกิดใหม่เป็นลูกโอชิ*
| 
|
|-
| มังงะไทโช
| 
| *เกิดใหม่เป็นลูกโอชิ*
| 
|
|-
| รางวัล Kodansha Manga
| มังงะทั่วไป
| *เกิดใหม่เป็นลูกโอชิ*
| 
|
|-

## อ้างอิง

## อ่านเพิ่มเติม

*  based on 

## แหล่งข้อมูลอื่น

*  
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2531
หมวดหมู่:ศิลปินมังงะ
หมวดหมู่:นักวาดการ์ตูนญี่ปุ่น
หมวดหมู่:นักเขียนชาวญี่ปุ่น
หมวดหมู่:ศิลปินที่มีนามแฝง
รางวัลไนน์เอ็นเตอร์เทน อวอร์ดส์ ครั้งที่ 14

**[[รางวัลไนน์เอ็นเตอร์เทน อวอร์ดส์]] ครั้งที่ 14 ประจำปี พ.ศ. 2567** จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 12 มิถุนายน พ.ศ. 2567 ณ พารากอน ฮอลล์ ชั้น 5 สยามพารากอน กรุงเทพมหานคร
พิธีกรดำเนินงาน : ฑิฆัมพร ฤทธิ์ธาอภินันท์ และ กันตพงศ์ บำรุงรักษ์

## รางวัลเกียรติยศ บันเทิงเทิดธรรม
* **[[ปนัดดา วงศ์ผู้ดี]]**

## รางวัลยอดเยี่ยมแห่งปี
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะอยู่ด้านบนสุด และเน้นด้วย **ตัวหนา**

## รางวัลยอดนิยมแห่งปี

## อ้างอิง

หมวดหมู่:ไนน์เอ็นเตอร์เทนอวอร์ดส
ไนน์เอ็นเตอร์เทน อวอร์ดส์
กระแสร์ ตระกูลพรพงศ์

**กระแสร์ ตระกูลพรพงศ์**  (เกิด 9 กันยายน พ.ศ. 2502) เป็นนักการเมืองชาวไทย ปัจจุบันดำรงตำแหน่งรองหัวหน้าพรรคพลังประชารัฐ และสมาชิกสภาผู้แทนราษฎรจังหวัดหนองคาย อดีตรองนายกองค์การบริหารส่วนจังหวัดหนองคาย อดีตกรรมการบริหารพรรคพลังประชารัฐ

## ประวัติ
กระแสร์ เกิดเมื่อวันที่ 9 กันยายน พ.ศ. 2502 ที่ตำบลมีชัย อำเภอเมืองหนองคาย จังหวัดหนองคาย สำเร็จการศึกษาระดับมัธยมตอนปลาย จากโรงเรียนปทุมเทพวิทยาคาร และระดับปริญญาตรี นิติศาสตร์ จากมหาวิทยาลัยศรีปทุม

## งานการเมือง
กระแสร์ ลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคพลังประชารัฐ โดยสามารถเอาชนะ กฤษฎา ตันเทอดทิตย์ จากพรรคเพื่อไทย ไปได้ และได้รับเลือกรวม 1 สมัย

### สมาชิกสภาผู้แทนราษฎร
กระแสร์ ตระกูลพรพงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดหนองคาย สังกัดพรรคพลังประชารัฐ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดหนองคาย สังกัดพรรคพลังประชารัฐ

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดหนองคาย
หมวดหมู่:นักการเมืองพรรคพลังประชารัฐ
หมวดหมู่:บุคคลจากคณะนิติศาสตร์ มหาวิทยาลัยศรีปทุม
หมวดหมู่:ผู้ได้รับเครื่องราชอิสริยาภรณ์ ท.ม.
กูชี

**กูชี** () เป็นหมู่บ้านในตำบลคูเฆร์ด อำเภอคูเฆร์ด เทศมณฑลแบสแทก จังหวัดโฮร์โมซกอน ประเทศอิหร่าน จากสำมะโน ค.ศ. 2006 หมู่บ้านนี้มีประชากร 33 คนใน 5 ครัวเรือน

## อ้างอิง

## แหล่งข้อมูลอื่น

* https://web.archive.org/web/20110723172907/http://kookherd.net/ Kookherd Website.
แผงใส่ไข่

**แผงใส่ไข่** หรือที่รู้จักกันในชื่อ **ถาดไข่** ในภาษาอังกฤษแบบบริติช เป็นกล่องที่ออกแบบมาเพื่อใช้สำหรับการขนย้ายและขนส่งไข่ทั้งใบ

## ลักษณะ
แผงใส่ไข่มีลักษณะรูปทรงเป็นหลุม ๆ โดยแต่ละหลุมจะรองรับไข่แต่ละฟองและแยกไข่ฟองนั้นออกจากไข่ในหลุมที่อยู่ติดกัน โครงสร้างนี้ช่วยป้องกันไข่จากแรงกระแทกที่เกิดขึ้นระหว่างการขนย้ายและการเก็บรักษา โดยการดูดซับแรงกระแทกจำนวนมากและลดโอกาสที่เปลือกไข่ที่เปราะบางจะแตก  แผงใส่ไข่สามารถทำจากวัสดุต่าง ๆ รวมถึงพลาสติกโฟม เช่น โฟมพอลิสไตรีน พลาสติกใส หรืออาจผลิตจากกระดาษรีไซเคิลและเยื่อกระดาษขึ้นรูปโดยใช้กระบวนการกระดาษเปเปอร์มาเช่แบบใช้เครื่องจักร

## ต้นกำเนิด
ก่อนที่จะมีการประดิษฐ์แผงใส่ไข่ เมื่อก่อนไข่จะถูกขนส่งในตะกร้าไข่ ในปี ค.ศ. 1906 โทมัส ปีเตอร์ เบเธลล์แห่งเมืองลิเวอร์พูลได้ประดิษฐ์กล่องไข่สมัยใหม่รุ่นก่อนและจำหน่ายในชื่อกล่องไข่เรย์ไลท์ เขาสร้างเฟรมจากแถบกระดาษแข็งที่เชื่อมต่อกัน และบรรจุเฟรมเหล่านี้ลงในกระดาษแข็งหรือกล่องไม้เพื่อการขนส่งทางถนนหรือทางรถไฟ

ในปี ค.ศ. 1911 บรรณาธิการหนังสือพิมพ์ โจเซฟ คอยล์ แห่งสมิเทอร์ส บริติชโคลัมเบียปัจจุบันคือรัฐในประเทศแคนาดาคิดค้นแผงใส่ไข่เพื่อแก้ไขข้อขัดแย้งระหว่างเกษตรกรในท้องถิ่น กาเบรียล ลาครัวซ์ กับเจ้าของโรงแรมในอัลเดอร์เมียร์ ใกล้ เมืองเทลควาบริติชโคลัมเบียปัจจุบันคือรัฐในประเทศแคนาดา 

ในปี ค.ศ. 1921 มอร์ริส คอปเปิลแมน ได้จดสิทธิบัตรรุ่นปรับปรุงของแผงใส่ไข่ที่ทำจากกระดาษแข็งที่ถูกตัด พับ และติดกาว ซึ่งมีลักษณะการทำงานคล้ายกับแผงใส่ไข่ในปัจจุบัน สิทธิบัตรนี้เน้นความสามารถในการพับแบนหลังการใช้งาน ซึ่งเป็นคุณสมบัติที่ปัจจุบันไม่ถือว่าสำคัญอีกต่อไป

ในปี ค.ศ. 1931 ฟรานซิส เอช เชอร์แมน ชาวอเมริกันจากเมืองพาลเมอร์ รัฐแมสซาชูเซตส์ ประเทศสหรัฐ ได้จดสิทธิบัตรแผงใส่ไข่ที่ทำจากเยื่อกระดาษอัด ซึ่งมีลักษณะคล้ายกับแผงใส่ไข่สมัยใหม่ที่ใช้กันในปัจจุบัน

ใน ค.ศ. 1950 นักออกแบบชาวอังกฤษ เอช. จี. เบนเน็ตต์ ที่ทำงานให้กับบริษัทผู้ผลิตฮาร์ทแมน ได้ปรับเปลี่ยนการออกแบบถาดไข่ให้มีฝาปิดที่สามารถปิดได้ เพื่อให้ง่ายต่อการซ้อนและขนส่งไข่จำนวน 6 หรือ 12 ฟอง แผงใส่ไข่เหล่านี้ยังคงเห็นได้ในซูเปอร์มาร์เก็ตในปัจจุบัน 

ในปี ค.ศ. 1969 บริษัท United Industrial Syndicate (UIS) ในรัฐเมน (ซึ่งเป็นส่วนหนึ่งของ The Portland Company) ได้จดสิทธิบัตรแผงใส่ไข่ที่มีลักษณะคล้ายกับกล่องเยื่อกระดาษอัดของเชอร์แมน แต่มีแท่นพิเศษที่สร้างขึ้นในกล่องเพื่อรองรับน้ำหนักของกล่องใส่ไข่ที่ซ้อนกันและคุณสมบัติอื่น ๆ ที่เกี่ยวข้องกับความแข็งแรง รวมถึงคุณสมบัติการปิดล็อคที่ดีขึ้น ผู้ประดิษฐ์ทั้งสามที่ระบุในสิทธิบัตรนี้คือ วอลเตอร์ เอช. โฮวาร์ธ, เจอรัลด์ เอ. สโนว์ และแฮโรลด์ เอ. โดว์ตี้

เครื่องหมายการค้าและโฆษณาสำหรับแบรนด์ไข่ต่างจากผลิตภัณฑ์อื่น ๆ ตรงที่มักจะพิมพ์บนภาชนะบรรจุอาหารแทนที่จะพิมพ์บนภาชนะที่แยกจากกัน(เช่นเดียวกับซีเรียลอาหารเช้า) บรรจุภัณฑ์แบบชั้นเดียวที่โดดเด่นนี้ช่วยให้สามารถแยกแยะระหว่างแผงไข่จากผู้ผลิตต่าง ๆ หรือระดับคุณภาพที่แตกต่างกันบนชั้นวางสินค้าในร้านค้าได้

## ขนาด
แผงใส่ไข่มาตรฐานสามารถรองรับไข่ได้ 10 หรือ 12 ฟอง แต่อาจมีหลายขนาด โดยบรรจุไข่ได้ตั้งแต่ 1 ถึง 30 ฟองมักใช้เพื่อเก็บไข่สดจากฟาร์มหรือที่ตลาดของเกษตรกร ผู้แปรรูปไข่ยังใช้แผงใส่ไข่แบบพลาสติกเพื่อล้างและฆ่าเชื้อไข่อีกด้วย ปลอกกระดาษแข็งหรือถาดไข่เพิ่มเติมใช้เพื่อปกป้องไข่เมื่อใช้รูปแบบถาด

## อ้างอิง

## แหล่งข้อมูลอื่น

* 
*Canada Patent Page

หมวดหมู่:การหีบห่อ
หมวดหมู่:ไข่ (อาหาร)
โต เลิม

พลเอกพิเศษ **โต เลิม** (, เกิด 10 กรกฎาคม 1957) เป็นนักการเมืองและนายตำรวจชาวเวียดนาม อดีตประธานาธิบดีเวียดนามคนที่ 13 ระหว่างเดือนพฤษภาคมถึงตุลาคม 2024 

เลิมเกิดในจังหวัดฮึงเอียน ประเทศเวียดนามเหนือ บิดาเป็นพันเอกในกองทัพเวียดนามเหนือ เลิมเข้าศึกษาโรงเรียนตำรวจในปี 1974 และเป็นนักเรียนของวิทยาลัยความมั่นคงเวียดนาม หลังจบการศึกษา เขาก็ทำงานเป็นนายตำรวจในกองกำลังความมั่นคงมหาชน และมีความก้าวหน้าตามลำดับจนได้รับยศพลตรี และตำแหน่งอธิบดีเมื่อปี 2009 และได้ดำรงตำแหน่งรัฐมนตรีช่วยว่าการกระทรวงความมั่นคงมหาชน กับเป็นกรรมการศูนย์กลางของพรรคคอมมิวนิสต์เมื่อปี 2010

เขาดำรงตำแหน่งรัฐมนตรีว่าการกระทรวงความมั่นคงมหาชนตั้งแต่เดือนเมษายน 2016 จนถึงการเลือกตั้งประธานาธิบดีในเดือนพฤษภาคม 2024 เป็นสมาชิกโปลิตบูโรของพรรคคอมมิวนิสต์เวียดนาม เขายังเป็นหนึ่งในรองหัวหน้าคณะกรรมการกลางด้านการต่อต้านการทุจริตอีกด้วย และเลขาธิการใหญ่คณะกรรมการกลางพรรคคอมมิวนิสต์เวียดนามตั้งแต่วันที่ 3 สิงหาคม 2024 เขาเป็นบุคคลสำคัญที่มีอิทธิพลอย่างมากในการปราบปรามคอร์รัปชันภายใต้การนำของเลขาธิการใหญ่เหงียน ฟู้ จ่อง 

เมื่อวันที่ 18 พฤษภาคม 2024 พลเอกอาวุโสเลิมได้รับการเสนอชื่อจากคณะกรรมการกลางให้เป็นประธานาธิบดีคนที่ 13 ของเวียดนาม สืบต่อจากนายหวอ วัน เถือง ซึ่งลาออกในเดือนมีนาคม 2024 เนื่องจากการรณรงค์ต่อต้านการทุจริต สมัชชาแห่งชาติปลด โต เลิม ออกจากตำแหน่งรัฐมนตรีว่าการกระทรวงความมั่นคงมหาชนก่อนการเลือกตั้งประธานาธิบดี

## ยศในกำลังความมั่นคงมหาชน
* 1980 : ร้อยโท (Trung úy)
* 1983 : ร้อยเอก (Thượng úy)
* 1987 : ร้อยเอกพิเศษ (Đại úy)
* 1991 : พันตรี (Thiếu tá)
* 1995 : พันโท (Trung tá)
* 1999 : พันเอก (Thượng tá)
* 2003 : พันเอกพิเศษ (Đại tá)
* 2007 : พลตรี (Thiếu tướng)
* 2010 : พลโท (Trung tướng)
* 2014 : พลเอก (Thượng tướng)
* 2019 : พลเอกพิเศษ (Đại tướng)
## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักการเมืองเวียดนาม
หมวดหมู่:ประธานาธิบดีเวียดนาม
หมวดหมู่:บุคคลจากจังหวัดฮึงเอียน
อินฟินิต เดนโดรแกรม

**อินฟินิต เดนโดรแกรม** เป็นซีรีส์ไลต์โนเวลญี่ปุ่น เขียนโดยซากอน ไคโด และวาดภาพประกอบโดยไทกิ เริ่มตีพิมพ์ออนไลน์เป็นตอน ๆ บนเว็บไซต์โชเซ็ตสึกะ นิ นาโร ในปี 2015 ถูกซื้อลิขสิทธิ์โดยสำนักพิมพ์ฮ็อบบี้เจแปน ซึ่งตีพิมพ์ไลต์โนเวลเล่มแรกในเดือนพฤศจิกายน 2016 มีการตีพิมพ์การ์ตูนชุดนี้ทั้งหมด 21 เล่ม ณ เดือนกันยายน 2023 มังงะฉบับดัดแปลงวาดภาพประกอบโดยกามิ อิมาอิ ได้รับการตีพิมพ์ลงเว็บไซต์ Comic Fire ของฮ็อบบี้เจแปน ตั้งแต่เดือนธันวาคม 2016 มังงะเรื่องนี้ถูกตีพิมพ์เป็นฉบับรวมเล่ม (ทังโกบง) ทั้งสิ้น 12 เล่ม ทั้งฉบับไลต์โนเวลและมังงะในอเมริกาเหนือ ได้รับลิขสิทธิ์โดย J-Novel Club ซีรีส์อนิเมะโทรทัศน์ดัดแปลงโดย NAZ ออกอากาศตั้งแต่เดือนมกราคมถึงเมษายน 2020

## เนื้อเรื่อง
อินฟินิต เดนโดรแกรม เป็นเกมออนไลน์แบบเล่นตามบทบาทเสมือนจริงที่เปิดตัวในปี 2043 โดดเด่นด้วยระบบจำลองประสาทสัมผัสทั้ง 5 ของผู้เล่นได้อย่างสมบูรณ์แบบ เกือบ 2 ปีต่อมา เรจิ มูคูโดริ เข้าสู่โลกของ *อินฟินิต เดนโดรแกรม* โดยใช้ชื่อในเกมว่า "เรย์ สตาร์ลิง" เมื่อมาถึง เขาเข้าร่วมกับ ชู พี่ชายมากประสบการณ์ และ เนเมซิส คู่หูของเขาซึ่งเป็นเอ็มบริโอ ขณะที่ เรย์ สำรวจโลกของ *อินฟินิต เดนโดรแกรม* เขาเรียนรู้การเอาชีวิตรอดและได้พบกับมิตรและศัตรูมากมาย

## ตัวละคร
; เรจิ มูคูโดริ/เรย์ สตาร์ลิง
: 
: ตัวเอกของเรื่อง นักศึกษามหาวิทยาลัยปี 1 ที่ซื้อเกม อินฟินิต เดนโดรแกรม มาเล่นหลังจากเกมวางจำหน่ายไปแล้ว 2 ปี เขาตัดสินใจเริ่มต้นการผจญภัยในอาณาจักรอัลตาร์ ซึ่งเขากลายเป็นพาลาดิน ระหว่างยุทธการที่กีเดียน เรย์สูญเสียแขนซ้ายแต่ก็สามารถเอาชนะทั้ง ฮิวโก และแฟรงคลิน ซึ่งสร้างชื่อเสียงให้กับเขาเป็นอย่างมากภายในเกมจนได้รับฉายา "ผู้ไร้เทียมทาน"
;เนเมซิส
:
: เป็นปัญญาประดิษฐ์ชนิดพิเศษที่ให้ข้อมูลและซัพพอร์ตทางยุทธวิธีแก่เรย์ เธอแปลงร่างเป็นอาวุธของเรย์ เช่น ดาบ และเช่นเดียวกับเอ็มบริโอทุกตน เธอสามารถพัฒนาขึ้นได้ตามความคืบหน้าของเรย์ตลอดทั้งเกม ระหว่างการเดินทางไปยังกีเดียน เธอปลดล็อกร่างที่ 2 เป็นขวานทหาร
; ชู สตาร์ลิง
: 
: พี่ชายของเรย์ ผู้เล่นมากประสบการณ์ของ *อินฟินิต เดนโดรแกรม* เขาสวมชุดหมีอยู่เสมอเพื่อปกปิดตัวตนที่แท้จริงของเขาในฐานะราชาแห่งความพินาศ ผู้เล่นที่มีจำนวนการสังหารสูงสุดในอัลตาร์ เอ็มบริโอของเขาเป็นเรือรบ ชูเปิดเผยตัวเองระหว่างการรุกรานกีเดียนของแฟรงคลิน

## อ้างอิง

หมวดหมู่:มังงะชุด
หมวดหมู่:มังงะที่ตีพิมพ์ในปี พ.ศ. 2559
หมวดหมู่:มังงะที่ตีพิมพ์ในปี พ.ศ. 2562
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2563
หมวดหมู่:นิยายญี่ปุ่นที่ตีพิมพ์ในปี พ.ศ. 2559
หมวดหมู่:อนิเมะและมังงะที่สร้างจากไลต์โนเวล
หมวดหมู่:อนิเมะที่เลื่อนการฉายเนื่องจากการระบาดทั่วของโควิด-19
หมวดหมู่:อนิเมะของครันชีโรล
หมวดหมู่:การ์ตูนญี่ปุ่นแนวต่างโลก
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:เมเดียลิงก์
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวโชเน็ง
หมวดหมู่:โชเซ็ตสึกะ นิ นาโร
การถอดเป็นอักษรโรมันแบบไปรษณีย์จีน

**การถอดเป็นอักษรโรมันแบบไปรษณีย์** () เป็นระบบทับศัพท์ชื่อสถานที่ในประเทศจีนที่พัฒนาโดยหน่วยงานไปรษณีย์ในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 สำหรับหลายเมือง อักษรโรมันแบบไปรษณีย์เป็นรูปแบบที่ใช้ในการเขียนชื่อเมืองในภาษาอังกฤษมากที่สุดในคริสต์ทศวรรษ 1890 จนถึงคริสต์ทศวรรษ 1980 ที่มีการแทนที่อักษรโรมันแบบไปรษณีย์ด้วยพินอิน แต่ยังคงมีการใช้งานในไต้หวันจนถึง ค.ศ. 2002

ใน ค.ศ. 1892 เฮอร์เบิร์ต ไจลส์สร้างระบบการถอดเป็นอักษรโรมันที่มีชื่อว่าชุดตัวหนังสือพยางค์หนานจิง ที่ทำการไปรษณีย์ศุลกากรทางทะเลจักรวรรดิ (Imperial Maritime Customs Post Office) จะยกเลิกไปรษณียากรพร้อมประทับตราที่ระบุเมืองต้นทางเป็นอักษรละติน ส่วนใหญ่แปลงเป็นอักษรโรมันด้วยระบบของไจลส์ ต่อมาใน ค.ศ. 1896 ไปรษณีย์ศุลกากรถูกควบรวมเข้ากับบริการไปรษณีย์อื่น ๆ และเปลี่ยนชื่อเป็นไปรษณีย์จักรวรรดิจีน (Chinese Imperial Post) ในฐานะหน่วยงานระดับชาติ ไปรษณีย์จักรวรรดิจึงเป็นผู้มีอำนาจในเรื่องชื่อสถานที่ของจีน

เมื่อระบบเวด-ไจลส์เริ่มมีการใช้งานแพร่หลาย บางคนโต้แย้งว่าหน่วยงานไปรษณีย์ควรใช้งานระบบนี้ แนวคิดนี้ถูกปัดตกไปในการประชุมที่จัดขึ้นที่เซี่ยงไฮ้ใน ค.ศ. 1906 โดยทางการประชุมนำชุดตัวหนังสือพยางค์หนานจิงมาใช้งานอย่างเป็นทางการแทน การตัดสินครั้งนี้อนุญาตให้หน่วยงานไปรษณีย์ยังคงใช้ระบบการถอดเป็นอักษรโรมันหลายแบบทีมีการใช้งานมาก่อนหน้านี้ การถอดเป็นอักษรโรมันแบบเวด–ไจลส์อิงจากสำเนียงปักกิ่งที่เป็นรูปสะกดมาตรฐานตั้งแต่คริสต์ทศวรรษ 1850 การใช้ชุดตัวหนังสือพยางค์หนานจิงไม่ได้เสนอแนะว่าหน่วยงานไปรษณีย์ถือว่ารูปสะกดแบบหนานจิงเป็นรูปมาตรฐาน แต่เป็นความพยายามที่จะรองรับรูปสะกดภาษาจีนกลางที่หลากหลายด้วยระบบการถอดเป็นอักษรโรมันเพียงระบบเดียว

## ตารางเปรียบเทียบ

รูปสะกด "Amoy" อิงตามการอ่านชื่อเมืองเซี่ยเหมินจากภาษาฮกเกี้ยนสำเนียงจางโจวว่า  ซึ่งในอดีตมีส่วนในการจัดตั้งสำเนียงอามอยแห่งฮกเกี้ยนในเซี่ยเหมิน รูปสะกด "Peking" นำมาจากแผนที่ของ d'Anville ซึ่งมาจากตำราก่อนหน้า เช่น **' (1654) และ **' (1655) ของมาร์ติโน มาร์ตินี เยซูอิตชาวอิตาลี ส่วนชุดตัวหนังสือพยางค์หนานจิง ชื่อนครนี้เขียนเป็น *Pehking* อักขรวิธี *oo* ใน "Soochow" ที่เขียนไม่ตามกฎ เพื่อแยกนครนี้จากซูโจวในมณฑลเจียงซูตอนเหนือ การถอดเป็นอักษรโรมันแบบไปรษณีย์อื่น ๆ อิงจาก "ภาษาจีนกลางตอนใต้" สำเนียงราชสำนักในอดีตที่อิงจากสำเนียงหนานจิง ซึ่งใช้เป็นภาษากลางราชสำนักในสมัยราชวงศ์หมิงตอนปลายถึงราชวงศ์ชิงตอนต้น รูปสะกดพินอินอิงจากภาษาจีนมาตรฐานที่มีฐานจากสำเนียงปักกิ่งที่ใช้ในระบบการศึกษาจีน

หลังก๊กมินตั๋งขึ้นมามีอำนาจใน ค.ศ. 1927 จึงย้ายเมืองหลวงจากปักกิ่ง ('เมืองหลวงทางเหนือ') ไปยังหนานจิง ('เมืองหลวงทางใต้') ปักกิ่งจึงถูกเปลี่ยนชื่อเป็น "Peiping" ('สันติภาพทางเหนือ')

## ประวัติ

## หมายเหตุ

## อ้างอิง

### บรรณานุกรม
* .
* .
* .
* .
* .
* .
* .
* .
* .

หมวดหมู่:ไปรษณีย์
หมวดหมู่:การถอดอักษรจีนเป็นอักษรโรมัน
บาต

**บาต** ยืมมาจากภาษาสันสกฤต पात (ปาต) หรือภาษาบาลี ปาต แปลว่า การตก, การตกไป, มักใช้ประกอบหลังคำอื่น เช่น 
* อัตวินิบาต แปลว่า ฆ่าตัวตาย
* อุกกาบาต แปลว่า การตกแห่งคบเพลิง
* อสนีบาต หรือ อสุนีบาต แปลว่า การตกแห่งสายฟ้าหรือฟ้าฝ่า
* สันนิบาต แปลว่า การตกลงพร้อมกันโดยไม่เหลือ 
** มีองค์กรจำนวนมากใช้สันนิบาตเป็นองค์ประกอบของชื่อ เช่น
*** สันนิบาตชาติ เป็นองค์การระหว่างประเทศก่อตั้งขึ้นหลังสงครามโลกครั้งที่ 1 เพื่อสันติภาพโลก และต่อมากลายเป็นสหประชาชาติ
*** สันนิบาตอาหรับ เป็นองค์การระหว่างประเทศเกิดจากการรวมตัวกันของกลุ่มประเทศอาหรับในแอฟริกาและตะวันออกกลาง (เอเชียตะวันตก)
** โรคสันนิบาต หมายถึง โรคพาร์กินสัน มีอาการสั่น เกร็ง เคลื่อนไหวช้า เดินลำบาก
** จาตุรงคสันนิบาต หมายถึง การประชุมพร้อมกันแห่งองค์สี่
** สโมสรสันนิบาต หมายถึง งานที่รัฐบาลจัดขึ้นเพื่อเฉลิมฉลองในโอกาสสำคัญ

## ดูเพิ่ม
* บาท
* บาตร
ตำบลคูเฆร์ด

**คูเฆร์ด** () เป็นตำบลในอำเภอคูเฆร์ดแฮแรนก์ เทศมณฑลแบสแทก จังหวัดโฮร์โมซกอน ประเทศอิหร่าน โดยมีนครคูเฆร์ดแฮแรนก์เป็นเมืองหลัก

จากสำมะโนแห่งชาติ ค.ศ. 2006 ตำบลนี้มีประชากร 5,950 คนใน 1,206 ครัวเรือน ต่อมาในสำมะโน ค.ศ. 2011 มีประชากรเพิ่มขึ้นเป็น 7,356 คนใน 1,870 ครัวเรือน และสำมะโนล่าสุดใน ค.ศ. 2016 ตำบลนี้มีประชากร 8,264 คนใน 2,313 ครัวเรือน หมู่บ้านที่มีประชากรมากที่สุดในบรรดา 21 หมู่บ้านคือคูเฆร์ด (ปัจจุบันคือนครคูเฆร์ดแฮแรนก์) ที่มีประชากร 4,390 คน

## หมายเหตุ

## อ้างอิง

## แหล่งข้อมูลอื่น
* Kookherd website